Janis Rozentāls

Janis Rozentāls (18. märts (6. märts vkj) 1866 – 8. jaanuar 1917 (26. detsember 1916 vkj) Helsingi) oli läti maalikunstnik.

Janis Rozentāls alustas kunstiõpinguid Riias saksa kaubanduskoolis. 1888. aastast oli ta vabakuulaja Peterburi Kunstiakadeemias, seejärel jätkas õpinguid samas Vladimir Makovski käe all. Õpingute ajal tegutses koos teiste lätlastest üliõpilastega kunstiringis Rūķis (Kääbus).Vilhelms Purvītis ja Riia Linna Kunstikool, Sirp.ee (vaadatud 27.03.2015) 1894. aastal valmis diplomitööna maal "Kirikust". Lõpueksami sooritas 1896. aastal.Latvian Art Classic (vaadatud 27.03.2015)

Pärast õpinguid elas vaheldumisi Peterburis ja Lätis, reisis palju Euroopas. Aastast 1901 elas Riias, kus aastail 1905–1906 töötas kunstiõpetajana B. Blumi erakunstikoolis ja 1906–1910 Riia kunstikoolis.http://www.antonia.lv/ru/zhivopisj/rozentals-janis/
pisi|left|Tuba Jānis Rozentālsi ja Rūdolfs Blaumanise muuseumis
Janis Rozentāls oli 1903. aastast abielus soome laulja Elli Forsselliga. Neil oli kolm last: Laila, Irja ja Miķelis.Kansallistunteen herättäjä, hameensanomat.fi (vaadatud 27.03.2015) Majas aadressil Alberta iela 12, kus aastail 1904–1914 kunstnik perega elas, asub nüüd Jānis Rozentālsi ja Rūdolfs Blaumanise muuseum. 

Rozentāls suri Soomes Helsingis, kuhu ta oli perega 1915. aastal elama asunud. 1920. aastal viidi ta põrm kodumaale ja maeti Riia metsakalmistule.

1936. aastal püstitati rahvuskunstimuuseumi ette Rozentālsi mälestusmärk (skulptor Burkards Dzenis). Tema mälestusmärk on ka Salduses. 

 Looming 
Janis Rozentāls oli väga mitmekülgne. Tema loomingusse kuuluvad maastiku- ja olustikumaalid, portreed. Ta viljeles ka graafikat, illustreeris raamatuid ja ajakirju.

 Galerii 

 Vaata ka 
 Akadeemiline kunst

 Viited 

 Välislingid 

Kategooria:Läti kunstnikud
Kategooria:Ilja Repini Peterburi Kunstiakadeemia vilistlased
Kategooria:Sündinud 1866
Kategooria:Surnud 1917